LIVSFORMEN HOS PLANTER PAA NY JORD. 



Ve 



ed et Blik paa Listen over de paa Sandy Point fundne Arter vil man 

 straks se, at Fanerofyterne dominerer; en nærmere Undersøgelse vil desuden godt- 

 gøre, at dette lille Omraade med kun 80 Arter viser et biologisk Spektrum, der, 

 saa godt det kan forlanges, harmonerer med det biologiske Spektrum for Dansk 

 Vestindien i det Hele taget, og det skønt Sandy Point baade er et geologisk set nyt 

 Land og bestaar af en Jordbund, der er aldeles forskellig fra den, som ellers er 

 den herskende i Dansk Vestindien. Dette fører ind paa det Spørgsmaal, om der 

 indenfor samme Klima overhovedet er nogen væsentlig Forskel mellem det biolo- 

 logiske Spektrum af geologisk set ny Jords Flora og det biologiske Spektrum af 

 geologisk set gamle Landes Flora, og i hvilken Grad Indvandring af ny Arter i en 

 Flora har Indflydelse paa dennes biologiske Spektrum. 



Det gælder enhver Flora, at der fra Tid til anden indvandrer ny Arter, og 

 navnlig indslæbes der jo en Mængde Arter overalt, hvor Kulturen naar hen, og 

 dette gælder saa vel i geologisk set gamle som ny Floraer; men de Heste af disse 

 indslæbte Arter er i Regelen kun i Stand til at holde sig ved Hjælp af Kulturen; 

 ved Fremstillingen af det biologiske Spektrum maa disse Arter selvfølgelig lades 

 ude af Betragtningen, da de ikke eller dog kun i ringere Grad er et Udtryk for 

 Planleklimaet men et Udslag af Kultur, og derfor idetmindste undertiden vilde 

 komme til at tilsløre det væsentlige i det biologiske Spektrum, hvis de medtages. 

 Dette gælder navnlig mange Therofyter, som jo i Regelen danner en væsentlig Be- 

 standdel af de indslæbte og til Kulturbund bundne Arter, og som netop paa Grund 

 af deres Livsform er egnede til Forholdene paa den dyrkede, aarligt bearbejdede Jord. 



Men blandt de i de enkelte Lande indvandrede og indslæbte Arter er der ogsaa 

 en Del, som formaar at holde sig ved egen Hjælp, idet de er i Stand til at hævde 

 sig i Konkurrencen med de oprindelige Beboere; saadanne Arter maa siges at have 

 faaet Borgerret i Landet og maa medtages ved Fremstillingen af vedkommende 

 Lands biologiske Spektrum. Men Hovedspørgsmaalet drejer sig her ikke om, hvor 

 mange eller hvor faa Arter det er, som saaledes efterhaanden faar Borgerret; det, 

 som det her gælder om, er, hvorvidt de ny, indvandrede Arter i væsentlig Grad 

 forandrer den oprindelige Floras biologiske Spektrum; hvis de ikke gør dette, er 

 del for min biogeografiske Betragtningsmaade ganske ligegyldigt, hvor mange Arter 



